
RAPORT

asupra proiectului de Lege pentru modificarea şi completarea Ordonanţei de urgenţă a Guvernului nr.27/2003 privind procedura aprobării tacite  
                     În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi  a fost sesizată spre dezbatere, în fond,  cu proiectul de Lege pentru modificarea şi completarea Ordonanţei de urgenţă a Guvernului nr.27/2003 privind procedura aprobării tacite, trimis cu adresa nr. PLx.828 din 3  decembrie 2007, înregistrat cu nr. 31/1304 din 5 decembrie  2007.
                    Senatul, în calitate de primă Cameră sesizată, a respins proiectul de lege, în şedinţa din 27 noiembrie 2007.
Potrivit prevederilor art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera  Deputaţilor este  Cameră decizională. 
   Consiliul Legislativ  a avizat favorabil proiectul de lege supus aprobării, cu observaţii şi propuneri, conform avizului nr.1085/13.08.2007.

   Proiectul de Lege supus dezbaterii are ca obiect de reglementare modificarea şi completarea Ordonanţei de urgenţă a Guvernului nr.27/2003 privind procedura aprobării tacite, în scopul armonizării prevederilor acesteia cu Memorandumul Secretariatului General al Guvernului nr.2966/2005 prin care Guvernul şi-a asumat responsabilitatea respectării angajamentelor în faţa Băncii Mondiale privind simplificarea procedurilor administrative, creşterii transparenţei şi reducerii costurilor iniţierii şi dezvoltării afacerilor.
În conformitate cu prevederile art. 61 din Regulamentul Camerei Deputaţilor, membrii Comisiei  au examinat proiectul de lege mai sus menţionat în  şedinţa din  10 decembrie 2007. La lucrările Comisiei a participat, în calitate de invitat, din partea Ministerului Justiţiei, doamna  Katalin Barbara Kibedi, secretar de stat.
Din numărul total de 27 membri ai Comisiei juridice, de disciplină şi imunităţi au participat la şedinţă 14 deputaţi.
   În urma dezbaterilor, membrii Comisiei au hotărât, cu unanimitate de voturi, să propună plenului Camerei Deputaţilor adoptarea proiectului de Lege pentru modificarea şi completarea Ordonanţei de urgenţă a Guvernului nr.27/2003 privind procedura aprobării tacite, cu amendamente admise, astfel cum sunt redate în Anexa la prezentul Raport.
În raport de obiectul şi conţinutul său, proiectul de lege face parte din categoria legilor organice.

                                     PREŞEDINTE,                                                                  SECRETAR,
                                     Sergiu ANDON                                                                 George BĂEŞU
Consilier 
Dr. Corneliu Manda

ANEXA                                                                         AMENDAMENTE ADMISE:                                                                                                                       

	Nr. crt.
	Text  
act normativ de bază
( OUG nr.27/2003)
	Text  proiect de lege

	Text  propus   de Comisie           (autorul amendamentului)
	Motivare

	1.
	
	     Titlul legii:
                  LEGE

pentru modificarea şi completarea  Ordonanţei de urgenţă a Guvernului nr.27/2003 privind procedura aprobării tacite 

	Nemodificat
                            .
	

	2.
	
	Art.I. – Ordonanţa de urgenţă a Guvernului nr. 27/2003 privind procedura aprobării tacite, publicată în Monitorul Oficial al României, Partea I, nr.291 din 25.IV.2003, aprobată cu modificări şi completări prin Legea nr.486/2003, se modifică după cum urmează:
	Nemodificat
	

	3.
	Art.2 – (1) Procedura aprobării tacite se aplică tuturor autorizaţiilor emise de autorităţile administraţiei publice, cu excepţia celor emise în domeniul activităţilor nucleare, a celor care privesc regimul armelor de foc, muniţiilor şi explozibililor, regimul drogurilor şi precursorilor, precum şi a autorizaţiilor din domeniul siguranţei naţionale.
  (2) Guvernul poate stabili, prin hotărâre, la propunerea motivată a fiecărei autorităţi a administraţiei publice interesate, şi alte excepţii de la aplicarea procedurii aprobării tacite.
 ...............................
	1. Articolul 2 se modifică şi va avea următorul cuprins:
„ Art.2 – (1) Procedura aprobării tacite se aplică tuturor autorizaţiilor din lista cuprinsă în anexa care face parte integrantă din prezenta ordonanţă de urgenţă. 

(2) Guvernul poate actualiza, prin hotărâre,  lista  prevăzută la alin.(1), la propunerea motivată a fiecărei autorităţi a administraţiei publice interesate.
 (3) Hotărârea  Guvernului prevăzută la alin.(2) nu poate  stabili aplicarea procedurii aprobării tacite autorizaţiilor emise de autorităţile administraţiei publice în domeniul activităţii nucleare, a celor care privesc regimul armelor de foc, muniţiilor şi explozibililor, regimul drogurilor şi precursorilor, precum şi a autorizaţiilor din domeniul siguranţei naţionale, precum şi autorizaţiilor care priveasc instalaţiile mecanice sub presiune şi instalaţiile de ridicat supuse regimului special de autorizare conform prescripţiilor tehnice aplicabile.”

	1. Nemodificat.  
	
	

	4.
	 Art.4.- (1) Autorităţile administraţiei publice care au competenţa de a emite autorizaţii au obligaţia de a afişa la sediul acestora sau pe pagina proprie de Internet, pentru fiecare tip de autorizaţie, următoarele informaţii:
..................................................
	2. La articolul 4,  partea introductivă a alineatul (1) se modifică şi va avea următorul cuprins: 

 „(1) Autorităţile administraţiei publice care au competenţa de a emite autorizaţii au obligaţia de a afişa la sediul acestora şi pe pagina proprie de Internet, pentru fiecare tip de autorizaţie, următoarele informaţii:”
……………………………..
	2. Nemodificat
	   

	5.
	Art.4.- (1) Autorităţile administraţiei publice care au competenţa de a emite autorizaţii au obligaţia de a afişa la sediul acestora sau pe pagina proprie de Internet, pentru fiecare tip de autorizaţie, următoarele informaţii:

 a)  formularul cererii care trebuie completată de către solicitant, precum şi modul de completare a acesteia;

 b)  lista cu toate documentele necesare pentru eliberarea autorizaţiei  şi modul în care acestea trebuie prezentate cutorităţii administraţiei publice;

 c)  toate informaţiile privind modul de întocmire a documentelor şi, dacă este cazul, indicarea autorităţilor administraţiei publice care au competenţa de a emite acte administrative ce fac parte din documentaţia ce trebuie depusă, precum : adresa, numărul de telefon sau fax, programul de lucru cu publicul.

....................................................
	   3.   La articolul 4 alineatul (1), după litera c) se introduce o nouă literă, litera d), cu următorul cuprins:
„ d)   lista autorizaţiilor cărora li se aplică procedura aprobării tacite din domeniul de activitate al autorităţii respective.” 
	3. Nemodificat
	

	6.
	Art.4.- (1)…………………….

 (2) Obiligaţia prevăzută la alin.(1) se adduce la îndeplinire în termen de 30 de zile de la intrarea în vigoare a prezentei ordonanţe.
.....................................................
	4. Alineatul (2) al articolului 4 se abrogă.
	4. Nemodificat
	

	7.
	 Art.4. – (1).............................
 (3) Informaţiile prevăzute la alin.(1) vor fi prezentate într-o formă clară, indicându-se, dacă este posibil, exemple concrete.

(4) Orice persoană interesată poate obţine o copie conţinând informaţiile prevăzute la alin.(1), autorităţile administraţiei publice putând elabora ghiduri privind procedura de autorizare şi constituirea documentaţiei care stă la baza emiterii unei autorizaţii.
	5. Alineatele  (3) şi (4) ale articolului 4 se modifică şi vor avea următorul cuprins:
„ (3) Informaţiile prevăzute la alin.(1) vor fi prezentate într-o formă clară, indicându-se, dacă este posibil, exemple concrete. Autorităţile administraţiei publice pot elabora  ghiduri privind procedura de autorizare şi constituirea documentaţiei care stă la baza emiterii unei autorizaţii.

(4) Autorităţile administraţiei publice care au competenţa de a emite autorizaţii au obligaţia  de a furniza o copie cuprinzând informaţiile prevăzute la alin.(1), la cererea oricărei persoane interesate.”
	5. Alineatele  (3) şi (4) ale articolului 4 se modifică şi vor avea următorul cuprins:

„ (3) Informaţiile prevăzute la alin.(1) vor fi prezentate într-o formă clară, indicându-se exemple concrete. Autorităţile administraţiei publice pot elabora  ghiduri privind procedura de autorizare şi constituirea documentaţiei care stă la baza emiterii unei autorizaţii.

(4) Nemodificat
Autor: deputat Daniel Buda
	 Pentru  calritatea textului se elimină sintagma „ dacă este posibil”

	8.
	……………………………..
	6.  După alineatul (4) al articolului 4, se introduce un nou alineat, alin.(5), cu următorul cuprins:
„ (5) Refuzul explicit sau tacit al angajatului desemnat al unei autorităţi a administraţiei publice de a îndeplini obligaţiile  prevăzute  la alin.(1) şi (4)  constituie abatere şi atrage răspunderea disciplinară a celui vinovat.”


	6. Nemodificat


	

	9.
	......................................
	 7.  După alineatul (3) al articolului 6 se introduc două noi alineate, alin.(31 ) şi (32 ), cu următorul cuprins:
„(31 ) La momentul  depunerii cererii privind eliberarea autorizaţiei sau a cererii de reînnoire a autorizaţiei, solicitantul va primi , în scris, din partea autorităţii administraţiei publice, pe lângă numărul şi data înregistrării cererii, şi informaţii exprese cu privire la termenul legal de soluţionare a acesteia şi menţiunea dacă cererea respectivă este supusă sau nu aprobării tacite.

(32 ) Informaţiile prevăzute la alin. (31 ) se transmit şi în cazul în care este posibilă depunerea solicitărilor în versiunera electronică.”
	 7.Nemodificat 
	

	10.
	Art.8- (1)  În situaţia în care solicitantul s-a adresat, potrivit art.7 alin.(2), autorităţii administraţiei publice în cauză, aceasta îi aduce la cunoştinţă existenţa cazului de aprobare tacită  cu privire la autorizaţie şi solicită eliberarea documentului oficial prin care se permite desfăşurarea unei activităţi, prestarea unui serviciu sau exercitarea unei profesii. 

(2) În cazul în care autoritatea administraţiei publice respective nu răspunde sau refuză să elibereze documentul oficial prin care se permite  desfăşurarea unei activităţi, prestarea unui serviciu sau exercitarea unei profesii, solicitantul se poate adresa  instanţei judecătoreşti potrivit procedurii satbilite prin prezenta ordonanţă de urgenţă.
.......................................

............................................
	8.  Articolul 8 se modifică şi va avea  următorul cuprins: “Art.8-(1)  În situaţia în care solicitantul s-a adresat, potrivit art.7 alin.(2), autorităţii administraţiei publice în cauză, acesta îi aduce la cunoştinţă existenţa cazului de aprobare tacită  cu privire la autorizaţie şi solicită  totodată eliberarea  prin  registratura  autorităţii respective a unui document prin care  să se  confirme faptul că nu a fost eliberat, în termenul prevăzut de lege, nici un răspuns cu privire la solicitarea sa .
(2)  Documentul prevăzut la alin.(1)  se eliberează în termen de 5 zile de la solicitare şi reprezintă confirmarea din partea autorităţii administraţiei publice în cauză a aplicării procedurii aprobării tacite şi permite solicitantului desfăşurarea activităţii, prestarea serviciului sau exercitarea profesiei.
(3)  Documentul prevăzut la alin.(1)  ţine loc de autorizaţie în toate situaţiile, inclusiv în faţa organelor de control, cu excepţia autorizaţiei care este validă numai în formă standard, expres regelementată de lege, dacă aceasta nu este cuprinsă în anexa la prezenta ordonanţă de urgenţă.

(4)   În cazul în care  autoritatea  administraţiei publice respectivă nu răspunde sau refuză să elibereze confirmarea prevăzută în alin. (1), prin care se permite desfăşurarea unei activităţi, prestarea unui serviciu sau exercitarea unei profesii, precum şi în cazul în care autorizaţia este validă numai în forma standard, expres regelementată de lege, solicitantul se poate adresa instanţei judecătoreşti potrivit procedurii stabilite prin prezenta ordonanţă de urgenţă.”  .
	8. Nemodificat
	 

	11.
	Art.9. – (1) …………………….
 (3) Instanţa va soluţiona cererea în termen de cel mult 30 de zile de la primirea acesteia, cu citarea părţilor. Participarea procurorului este obligatorie. 
	9. Alineatul (3) al articolului 9 se modifică şi va avea următorul cuprins:
“(3) Instanţa va soluţiona cererea în termen de cel mult 30 de zile de la primirea acesteia, cu citarea părţilor”.
	9. Nemodificat.
	

	12.
	Art.10. - (1)  Reclamantul depune la instanţă, anexată la cererea de chemare în judecată, copia cererii de autorizare purtând numărul şi data înregistrării la autoritatea administraţiei publice pârâte, însoţită de întreaga documentaţie depusă la aceasta.
	 10.  Alineatul (1) al articolului 10 se modifică şi va avea următorul cuprins:
„Art.10. - (1)  Reclamantul depune la instanţă, anexată la cererea de chemare în judecată, copia cererii de autorizare purtând numărul şi data înregistrării la autoritatea administraţiei publice pârâte, însoţită de întreaga documentaţie depusă la aceasta, precum şi de menţiunile prevăzute la art.6 alin. (31 )”.
	10. Nemodificat.
	

	13.
	Art.152 – Exercitarea activităţilor prevăzute la art.2 alin.(1) în afara autorizării exprese a autorităţii publice competente constituie infracţiunea prevăzută de art.281 din codul penal şi se pedepseşte cu închisoare de la 2 la 5 ani.
	11.  Articolul 152  se modifică şi va avea următorul cuprins:
„Art.152 – Exercitarea activităţilor din domeniile prevăzute la art.2 alin.(3) în afara autorizării exprese a autorităţii publice competente constituie infracţiunea prevăzută de art.281 din Codul penal şi se pedepseşte cu închisoare de la 2 la 5 ani.”
	11. Nemodificat
	

	14.
	Art.16.- (1) În cazul în care, după obţinerea documentului noficial prin care se permite desfăşurarea unei activităţi, prestarea unui serviciu sau exercitarea unei profesii, autoritatea administraţiei publice constată neîndeplinirea unor condiţii importante prevăzute pentru eliberarea autorizaţiei, nu va putea anula documentul, ci va notifica titularului, în cel mult 3 luni de la data expirării termenului legal pentru emiterea autorizaţiei, neregularităţile constatate, modul de remediere a tuturor deficienţelor identificate, precum şi termenul în care titularul trebuie să respecte această obligaţie. Acest termen nu poate fi mai mic de 30 de zile.
	12. Alineatul (1) al articolului 16 se modifică şi va avea următorul cuprins:
„Art.16.- (1) În cazul în care, după obţinerea documentului oficial prin care se permite desfăşurarea unei activităţi, prestarea unui serviciu sau exercitarea unei profesii, autoritatea administraţiei publice constată neîndeplinirea unor condiţii importante prevăzute pentru eliberarea autorizaţiei, nu va putea anula documentul, ci va notifica de îndată titularului,  prin scrisoare recomandată cu confirmare de primire, neregularităţile constatate, modul de remediere a tuturor deficienţelor identificate, precum şi termenul în care titularul trebuie să respecte această obligaţie. Acest termen nu poate fi mai mic de 30 de zile şi începe să curgă de la primirea notificării.”
	12. Nemodificat
	

	15.
	...........................................
	13. Ordonanţa se completează cu anexa la prezenta lege.
	13.Nemodificat
	

	16.
	
	Art.II – Obligaţia prevăzută la art.4 alin.(1) din Ordonaţa de urgenţă a Guvernului nr.27/2003 privind procedura  aprobării tacite, astfel cum a fost modificată prin prezenta lege, se aduce la îndeplinire în termen de 90 de zile de la intrarea în vigoare a prezentului act normativ.
	Art.II. Nemodificat
	

	17.
	
	Art.III -  Ordonanţa de urgenţă a Guvernului nr.27/2003 privind procedura  aprobării tacite, publicată în Monitorul Oficial al  României, Partea I, nr.291 din 25 aprilie 2003, aprobată cu modificări şi completări prin Legea nr.486/2003, precum şi  cu modificările şi completările aduse prin prezenta lege, se va republica, dându-se textelor o nouă numerotare.
	Art.III -  Ordonanţa de urgenţă a Guvernului nr.27/2003 privind procedura  aprobării tacite, publicată în Monitorul Oficial al  României, Partea I, nr.291 din 25 aprilie 2003, aprobată cu modificări şi completări  prin Legea  nr.486/2003, precum şi cu modificările şi completările  aduse  prin  prezenta lege, se va republica, în Monitorul Oficial al României, Partea I, dându-se textelor o nouă numerotare.
 Autor: Comisia juridică
	Pentru respectarea normelor de tehnică legislativă.

